# NYTT ORGEL

Når eit nytt orgel skal takast i bruk, kan gudstenesta innleiast på denne måten:

Når det er ringt saman, går liturgen til altaret.

**L** vend mot kyrkjelyden | Lovsyng Herren!

Lovsyng Gud i hans heilagdom!

Lov han med gjallande horn,

lov han med harpe og lyre!

Alt som har ande, skal lova Herren. Frå Salme 150

Kjære kyrkjelyd.

Det orgelet som no skal tona i dette kyrkjerommet, vert i dag teke i bruk til teneste for Gud. Orgelet skal hjelpa oss med å tilbe Herren og å syngja for kvarandre om hans store gjerningar.

Lat oss takka og be.

**L** vend mot altaret | Gud, vår Far, du er den høge og heilage, du har gjeve oss tilgjenge til deg i ein Ande ved vår Herre Jesus Kristus. Ver­ dig er du, Herre, til all makt og rikdom, visdom og styrke, ære og pris.

Vi takkar deg for at vi i dag kan ta dette orgelet i bruk til di ære. Lat dei som skal tilbe deg her, tena deg med glede og bera fram din pris i jublande songar.

Gud, bu med din Ande i hjarta hjå ditt folk, og fyll dette huset med din herlegdom. Lat oss alle til sist ved din nåde få syngja den nye songen for di trone i himmelen, ved Jesus Kristus, vår Herre. Amen.

Deretter følgjer utan opphald

### Inngangssalme

Ein lovsang